CELEX: 32022R0710
Language: fi
Date: 2022-05-06 00:00:00
Title: Komission asetus (EU) 2022/710, annettu 6 päivänä toukokuuta 2022, sairauden riskin vähentämiseen viittaavan elintarvikkeita koskevan terveysväitteen hyväksynnän epäämisestä (ETA:n kannalta merkityksellinen teksti)

10.5.2022   
               
               
                  FI
               
               
                  Euroopan unionin virallinen lehti
               
               
                  L 133/9
               
            
         KOMISSION ASETUS (EU) 2022/710,
         annettu 6 päivänä toukokuuta 2022,
         sairauden riskin vähentämiseen viittaavan elintarvikkeita koskevan terveysväitteen hyväksynnän epäämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 17 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly unionin sallittujen väitteiden luetteloon.
                  
               
                     (2)
                  
                  
                     Asetuksessa (EY) N:o 1924/2006 säädetään myös, että elintarvikealan toimijat voivat hakea lupaa terveysväitteiden esittämiseen jäsenvaltion toimivaltaiselta kansalliselta viranomaiselta. Toimivaltaisen kansallisen viranomaisen on toimitettava edellytysten mukaiset hakemukset eteenpäin Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
                  
               
                     (3)
                  
                  
                     Hakemuksen vastaanotettuaan elintarviketurvallisuusviranomaisen on ilmoitettava asiasta viipymättä muille jäsenvaltioille ja komissiolle ja annettava lausunto kyseisestä terveysväitteestä.
                  
               
                     (4)
                  
                  
                     Komissio tekee päätöksen terveysväitteen hyväksymisestä ja ottaa siinä huomioon elintarviketurvallisuusviranomaisen antaman lausunnon.
                  
               
                     (5)
                  
                  
                     Anxioﬁt Ltd toimitti asetuksen (EY) N:o 1924/2006 14 artiklan 1 kohdan a alakohdan nojalla hakemuksen, jonka perusteella elintarviketurvallisuusviranomaisen oli annettava lausunto tieteellisistä perusteista terveysväitteelle, joka koski Anxioﬁt-1:n vaikutuksia piilevän ja lievän ahdistuneisuuden vähentämiseen (kysymys nro EFSA-Q-2020-00032). Hakijan esittämä väite oli seuraava: ”Anxioﬁt-1:n on osoitettu vähentävän piilevää ja lievää ahdistuneisuutta. Piilevä ja lievä ahdistuneisuus ovat ahdistuneisuushäiriöiden ja masennuksen kehittymisen riskitekijöitä”.
                  
               
                     (6)
                  
                  
                     Komissio, jäsenvaltiot ja hakija saivat elintarviketurvallisuusviranomaiselta väitettä koskevan tieteellisen lausunnon (2), jossa todettiin, että esitettyjen tietojen perusteella tieteellinen näyttö ei riittänyt osoittamaan todeksi Anxiofit-1:n nauttimisen ja piilevän ja lievän ahdistuneisuuden vähentymisen välistä syy-seuraussuhdetta. Koska terveysväite ei täytä unionin sallittujen väitteiden luetteloon sisällyttämistä koskevia vaatimuksia, joista säädetään asetuksessa (EY) N:o 1924/2006, sitä ei tulisi hyväksyä.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tämän asetuksen liitteessä esitettyä terveysväitettä ei lisätä asetuksen (EY) N:o 1924/2006 14 artiklan 1 kohdassa tarkoitettuun unionin sallittujen väitteiden luetteloon.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 404, 30.12.2006, s. 9.
         
            (2)  EFSA Journal 2020; 18(10):6264.
      
      
         
            LIITE
            Hylätty terveysväite
            
                        Hakemus – asetuksen (EY) N:o 1924/2006 asiaankuuluvat säännökset
                     
                     
                        Ravintoaine, muu aine, elintarvike tai elintarvikeryhmä
                     
                     
                        Väite
                     
                     
                        EFSAn lausunnon numero
                     
                  
                        Sairauden riskin vähentämiseen liittyvä terveysväite – 14 artiklan 1 kohdan a alakohta
                     
                     
                        Anxiofit-1, elintarvikkeiden ainesosa, joka sisältää kyseiselle alkamidiprofiilille standardoitua Echinacea angustifolia -kasvin juuresta saatua kuivatettua vesi-alkoholiuutetta
                     
                     
                        Anxioﬁt-1:n on osoitettu vähentävän piilevää ja lievää ahdistuneisuutta. Piilevä ja lievä ahdistuneisuus ovat ahdistuneisuushäiriöiden ja masennuksen kehittymisen riskitekijöitä.
                     
                     
                        EFSA-Q-2020-00032